fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi pl fi da fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Aikuiskasvatustiede, Riitta Miettinen: Oppimisen kipinä ja väylä uudelle alalle — Jyväskylän yliopiston avoin yliopisto
Psykologian kursseilla alkaneet opinnot Jyväskylän yliopiston avoimessa yliopistossa veivät kasvatustieteiden maisteriksi. Aikuiskasvatuksesta tuli Riitta Miettisen uusi ala ja ura. Avoimessa opiskelu valmensi tulevaan ja herätti oppimisen kipinän.
Riitta Miettisen opinnot avoimessa yliopistossa johtivat lopulta tutkinto-opiskelijan paikkaan ja kasvatustieteiden maisterin tutkintoon.
Työskentelin kaupallisella alalla mediamyynnissä, kun lukioaikainen kiinnostus psykologiaa kohtaan heräsi taas. Olin jo aiemmin opiskellut psykologian perusopinnot ja päätin jatkaa aineopintoihin työn ohessa Jyväskylän yliopiston avoimessa yliopistossa.
Opiskellessa kiinnostukseni uuden oppimista kohtaan kasvoi. Lopulta tein myös kieli- ja viestintäopintoja ja valitsin psykologian rinnalle toisena aineena aikuiskasvatustieteen. Kun ponnisteluja ei palkittukaan opiskelupaikalla psykologian laitoksella, oli pettymys suuri. Sen ansiosta huomasin kuitenkin, että pidin vain tietyistä psykologian alueista, kun taas aikuiskasvatuksessa tykkäsin kaikesta.
Lamppu syttyi ja keskityin aikuiskasvatuksen opintoihin. Aineopintojen suorittamisen jälkeen hain avoimen väylän kautta maisteriopintoihin kasvatustieteiden tiedekuntaan. Vahva motivaatio näkyi ja sain opiskelupaikan. Hypin riemusta. Avoimessa yliopistossa olin ehtinyt tehdä jo 160 opintopistettä, eli ison osan 300 opintopisteen tutkinnosta. Parissa vuodessa suoritin loput opinnoista ja palautin graduni. Matkan varrella kehittynyt unelma maisteritutkinnosta toteutui.
Opiskelun imua ja kirjojen lumoa
Olen elävä esimerkki siitä, että alun räpeltämisestä huolimatta voi kehittyä kiitettävien arvosanojen opiskelijaksi ja edetä opinnoissa. Alku oli minulle hankalaa, mutta avoimen yliopiston hyvä opetus, ohjaus ja palautekäytännöt opettivat myös opiskelemaan. Minut valmennettiin tulevaan.
Palaute oppimistehtävistä ja esseistä oli avoimessa todella kattavaa. Alkuvaiheen kehittämiskohdista tulikin asioita, joista sain myöhemmin kiitosta. En ehkä olisi tässä, jos kohdalle olisi osunut huonoja kokemuksia tai palaute ei olisi ollut niin kehittävää. Vaatiminen motivoi menemään eteenpäin.
Aikuiskasvatuksen opiskelu oli kiehtovaa ja luutuneita näkökantoja tuuletettiin. Opinnoissa kirjat olivat minulle tosi merkityksellisiä. Luin lähes kaikki kannesta kanteen, vaikka tehtäviin olisi riittänyt vähempikin. En koskaan kokenut opiskelua pakollisena puurtamisena, vaan halusin antaa sille paljon aikaa.
Opiskelujen myötä edessä oli alanvaihto. Kun pääsin kasvatustieteiden tutkinto-opiskelijaksi, sain keskittyä pari vuotta vain opiskeluun. Maisteriksi valmistumisen jälkeen käynnissä oli työnhaku uudelta alalta. Tavoitteenani oli saada töitä julkiselta sektorilta. Oli mukava hakea ensimmäistä kertaa korkeakoulututkinnon edellyttämiä töitä. Tavoite uudesta työstä toteutui varsin pian, ja teen nyt töitä asiantuntijana. Opintopolkuni päättyi toivomallani tavalla ja olen erittäin tyytyväinen.
Nykyään aikuiskasvatus, eli aikkari, on minun juttuni, josta kiinnostun koko ajan lisää. Mikään aiemmin opittu ei ole mennyt hukkaan. Niin aiemmista psykologian opinnoista kuin kaupallisesta taustastakin on hyötyä.
Avointen yliopisto-opintojen ansiosta minun ei koskaan tarvitse ajatella, että ”olisi pitänyt silloin nuorena”. Uusiin asioihin voi tarttua iästä riippumatta.
Kolme tärkeintä hyötyä avoimen yliopiston opinnoista:
hyvä opetus sekä kattava palaute kehittivät opiskelutaitoja ja saivat oppimisen kipinän syttymään
avoimessa suoritetut aikuiskasvatustieteen opinnot ja korkea motivaatio toivat paikan tutkinto-opiskelijana kasvatustieteiden tiedekunnassa
opiskelujen kautta löytyi kokonaan uusi ala, joka jaksaa innostaa jatkuvasti lisää
Ylei­set tent­ti­päi­vät ja pai­kat
Aikuiskasvatustiede, Riitta Miettinen: Oppimisen kipinä ja väylä uudelle alalle
Opiskelu työttömyyden aikana: avoin yliopisto
Avoimia opintoja kansanopistoissa, kansalaisopistoissa ja kesäyliopistoissa
Avoin yliopisto-opiskelu lukion jälkeen
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice